62021CJ0827_INF
A Bíróság (kilencedik tanács) 2023. április 27‑i ítélete – Banca A kontra ANAFés Preşedintele ANAF (Az egyesülésekről szóló irányelv belső helyzetben való alkalmazása)
(C‑827/21. sz. ügy) (
1
)
„Előzetes döntéshozatal – 2009/133/EK irányelv – 7. cikk – Beolvadással történő egyesülés – Tisztán belföldi művelet – Az uniós jog elsőbbsége az uniós jog alkalmazási körén kívül – Hiány – Az uniós jog értelmezése az alkalmazási körén kívül – A Bíróság előzetes döntéshozatali hatásköre – Feltétel – A nemzeti jog által közvetlenül és feltétel nélkül alkalmazandóvá tett uniós jog”
1.
Előzetes döntéshozatalra előterjesztett kérdések – A Bíróság hatásköre – Korlátok – A különböző tagállamok társaságainak egyesülésére, szétválására, eszközátruházására és részesedéscseréjére alkalmazandó adóztatás rendszere – 2009/133 irányelv – Hatály – Két olyan vállalkozás tisztán belföldi egyesülése, amelynek ugyanabban a tagállamban található a székhelye – Kizártság – A nemzeti bíróság arra vonatkozó kötelezettsége, hogy az alkalmazandó nemzeti szabályt ezen irányelvvel összhangban alkalmazza ezen tisztán belföldi műveletekre – Hiány
(EUMSZ 267. cikk; 2009/133 tanácsi irányelv)
(lásd: 35–40. pont és a rendelkező rész 1. pontja)
2.
Előzetes döntéshozatalra előterjesztett kérdések – A Bíróság hatásköre – Korlátok – Az uniós jog alapeljárásban nyilvánvalóan nem alkalmazandó rendelkezéseinek értelmezése iránti kérelem – 2009/133 irányelv – A nemzeti jog által olyan tényállásokra is közvetlenül és feltétel nélkül alkalmazandóvá tett uniós jogi rendelkezések, amely helyzetek nem tartoznak e rendelkezések hatálya alá – Hiány – A Bíróság ezen értelmezésre vonatkozó hatáskörének hiánya
(EUMSZ 267. cikk; 2009/133 tanácsi irányelv)
(lásd: 43–56. pont és a rendelkező rész 2. pontja)
Rendelkező rész
1)
Az uniós jog nem kötelezi a nemzeti bíróságot arra, hogy a különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére, valamint az SE‑k vagy az SCE‑k létesítő okirat szerinti székhelyének a tagállamok közötti áthelyezésére alkalmazandó adóztatás közös rendszeréről szóló, 2009. október 19‑i 2009/133/EK tanácsi irányelvnek megfelelően értelmezzen egy olyan nemzeti jogi rendelkezést, amely két olyan vállalkozás tisztán belföldi egyesülésére alkalmazandó, amelyek mindegyikének ugyanabban a tagállamban van a székhelye, mivel ezen művelet nem tartozik ezen irányelv hatálya alá.
2)
A Bíróság nem rendelkezik hatáskörrel a 2009/133 irányelv értelmezésére vonatkozóan előzetes döntéshozatalra előterjesztett kérdések megválaszolására, amennyiben egyrészt az alapeljárás tényállása nem tartozik ezen irányelv hatálya alá, másrészt a nemzeti jog nem tette ezen irányelvet e tényállásra közvetlenül és feltétel nélkül alkalmazandóvá.
(
1
)	HL C 165., 2022.4.19.